ນ້ຳມັນຮົ່ວໄຫລ ນອກຝັ່ງທະເລ ສະຫະລັດ
ຫົວໜ້າບໍລິສັດນ້ຳມັນBP ກ່າວວ່າ ຍຸດທະສາດ ທີ່ສຳຄັນຂອງບໍລິສັດ ເພື່ອບໍ່ໃຫ້ນ້ຳມັນຮົ່ວໄຫລອອກມາຢ່າງຂະໜານໃຫຍ່ ປະສົບກັບຄວາມລົ້ມແຫລວ
ຫົວໜ້າບໍລິຫານບໍລິສັດນ້ຳມັນຍັກໃຫຍ່ BP ກ່າວວ່າ ຍຸດທະສາດທ່ີສຳຄັນຂອງບໍລິສັດເພື່ອຄວບຄຸມບໍ່ໃຫ້ນ້ຳມັນ ຮົ່ວໄຫລອອກມາຢ່າງຂະ ໜານໃຫຍ່ໃນອ່າວເມັກຊິໂກນັ້ນບໍ່ສຳເລັດຜົນ ແຕ່ທ່ານ Doug Suttles ກ່າວວ່າ ທາງບໍລິສັດຈະສືບຕໍ່ຊອກຫາຊ່ອງທາງອັນນຶ່ງເພື່ອປິດບໍ່ ນ້ຳມັນນັ້ນໄວ້ໂດຍໃຊ້ເຄື່ອງອັນນຶ່ງຢ່ອນລົງໄປປິດບໍ່ນ້ຳມັນໃນພື້ນທະເລໃນວັນເສົາວານນີ້ ພວກທ່ີໄປອາບນ້ຳຕາມແຄມທະເລໄດ້ພົບເຫັນ ນ້ຳມັນດິບເປັນຢາງທ່ີເປັນກ້ອນຟູຢູ່ເທິງໜ້ານ້ຳໃນເຂດເກາະ Dauphin ນອກຝັ່ງທະເລລັດLouisianaໃນພາກໃຕ້ຂອງສະຫະລັດໃນວັນເສົາ ວານນີ້ ເວລານີ້ກຳລັງມີການທົດສອບກັນເບິ່ງວ່າກ້ອນຢາງດິບທ່ີວ່ານີ້ແມ່ນມາຈາກນ້ຳມັນຮົ່ວໄຫລນັ້ນຫລືບໍ? ນ້ຳມັນຮົ່ວໄຫລນີ້ ໄດ້ໄຫລເຂົ້າ ໄປຮອດບ່ອນຢູ່ອາໄສທ່ີສະຫງວນໄວ້ໃຫ້ ພວກສັດປ່າຢູ່ນອກເກາະ Chande-leur ນອກຝັ່ງທະເລຂອງລັດ Louisiana ໃນພາກໃຕ້ຂອງສະ ຫະລັດນັ້ນ ໃນບັນດາຄວາມພະຍາຍາມອື່ນໆອີກຂອງບໍລິສັດ BP ເພື່ອຄວມຄຸມການຮົ່ວໄຫລຂອງນ້ຳມັນດິບຈຳນວນຫລາຍແສນລິດໃນແຕ່ ລະມື້ນັ້ນ ທາງບໍລິສັດກຳລັງເຈາະບໍ່ບັນເທົາຊົ່ວຄາວແຫ່ງນຶ່ງເພື່ອປ້ຳນ້ຳມັນທ່ີຮົ່ວໄຫລອອກມາໄປເກັບມ້ຽນໄວ້ໃນອ່າງນັ້ນ ແຕ່ບໍລິສັດ BP ກ່າວ ວ່າການເຈາະບໍ່ບັນເທົາທ່ີວ່າຈະໃຊ້ເວລາປະມານ 3 ເດືອນຈຶ່ງຈະສຳເລັດ ນ້ຳມັນຮົ່ວໄຫລທ່ີວ່ານີ້ໄດ້ເລີ້ມຂຶ້ນມາຫລັງຈາກແທ່ນເຈາະນ້ຳມັນແຫ່ງ ນຶ່ງລະເບີດຂຶ້ນໃນວັນທີ 20 ເມສາເດືອນແລ້ວນີ້ ແລະໄດ້ເຮັດໃຫ້ພວກພະນັກງານເສຍຊີວິດໄປ11 ຄົນໃນອ່າວເມັກຊິໂກນັ້ນ